Zhantas/Cleaned-Uzbek_Wikipedia huggingface dataset:
Komiljon Nasriddinov

Komiljon Raxmatovich Nasriddinov (1961-yil 1-yanvar, Qorakoʻl tumani, Buxoro viloyati, Oʻzbekiston SSR) — oʻzbekistonlik olim, fizika-matematika fanlari doktori, professor.
 Biografiyasi 
Komiljon Nasriddinov 1961-yil 1-yanvar Qorakoʻl tumanidagi Jigʻachi qishlogʻida dehqon oilasida tugʻilgan. Otasi Nasriddinov Raxmat, onasi Shukurova Ochilgul tumandagi Buxoro kolxozida dehqon boʻlib ishlashgan. 1968—1978-yillarda shu qishloqdagi Gʻafur Gʻulom nomidagi 49-sonli oʻrta maktabda tahsil olgan. 1978—1983-yillarda Toshkent politexnika instituti injener-fizika fakultetida oʻqigan. Oʻz mehnat faoliyatini 1983-yili Oʻzbekiston Fanlar akademiyasi Elektronika institutida stajyor-tadqiqotchilikdan boshlagan. 1984—2000-yillarda Oʻzbekiston Fanlar akademiyasi Yadro fizikasi instituti Nazariy fizika laboratoriyasi katta laboranti, kichik ilmiy xodimi, ilmiy xodimi, katta ilmiy xodimi va yetakchi ilmiy xodimi, 2000—2003-yillarda Oʻzbekiston Milliy universiteti Yadro fizikasi kafedrasi mudiri, 2003—2010-yillarda Nizomiy nomidagi Toshkent davlat pedagogika universiteti Fizika va astronomiya oʻqitish metodikasi kafedrasi professori, 2010—2014-yillarda Toshkent viloyati davlat pedagogika instituti va 2014—2015-yillarda Buxoro davlat universiteti ilmiy ishlar boʻyicha prorektori, 2015—2020-yillar Nizomiy nomidagi Toshkent davlat pedagogika universiteti Fizika va astronomiya oʻqitish metodikasi kafedrasi professori lavozimida faoliyat yuritgan. 2020-yildan Chirchiq davlat pedagogika universiteti Fizika kafedrasi professori lavozimida faoliyat olib bormoqda.
 Oilasi 
Oilali, 3 nafar farzandi bor.
 Ilmiy faoliyati 
1987—1990-yillarda Yadro Tadqiqotlari birlashgan instituti (Rossiya Federasiyasi, Dubna shahri) Nazariy Fizika Laboratoriyasida stajyor-tadqiqotchi va aspiranti. 1991-yilda „Слабые распады лептона и бариона в рамках феноменологических хиральных лагранжианов“ mavzusidagi nomzodlik dissertatsiyasini, 1999-yilda esa „Слабые распады очарованных частиц и лептона в хиральной модели“ mavzusidagi doktorlik dissertatsiyasini Oʻzbekiston Fanlar akademiyasi Yadro fizikasi institutida himoya qilgan. 100 dan ortiq ilmiy maqolalar hamda oʻquv qoʻllanmalar muallifidir. Oʻzbek tilidan tashqari rus, ingliz va tojik tillarida erkin soʻzlasha oladi.
 

 

Turkum:Oʻzbekiston fiziklari
Turkum:Fizika-matematika fanlari doktorlari
Turkum:Professorlar
Turkum:Toshkent davlat texnika universiteti bitiruvchilari
Rumoi daryosi

— Yaponiyaning Xokkaydo hududidagi daryo. Rumoi uzunligi 44 km.ni tashkil qiladi. Ushbu daryoning boshlanish nuqtasi Hidaka togʻ tizmasidagi Poroshiri togʻida(731 metr) va Xokkaydo gʻarbidagi Rumoi subprefekturasi boʻylab oqib oʻtadi va Yapon dengiziga quyiladi. 

 

Turkum:Yaponiyadagi daryolar
Turkum:Koordinatalar Vikimaʼlumotlarda
Elmira Nazirova

Elmira Shodmonovna Nazirova (1982-yil 10-noyabr, Kasbi tumani, Qashqadaryo viloyati, Oʻzbekiston SSR) – oʻzbekistonlik olima, texnika fanlari doktori, professor.
 Biografiyasi 
Elmira Nazirova 1982-yil 10-noyabr Kasbi tumani Pandiron qishlogʻida ziyolilar oilasida tavallud topgan. Otasi Nazirov Shodmonqul Abdiroziqovich (1953—2014) Toshkent axborot texnologiyalari universiteti „Informatika va kompyuter grafikasi“ kafedrasi mudiri boʻlgan. Onasi Eshonqulova Malika Qayumovna (1957). 1999—2003-yillarda Toshkent davlat universitetining kompyuter texnologiyalari fakultetida oʻqigan. 2003—2005-yillarda Toshkent axborot texnologiyalari universitetida tahsil olgan. 2005—2009-yillarda mazkur universitetning „Oliy matematika“ kafedrasi aspirantiranti. 2010-yilda Toshkent axborot texnologiyalari universiteti „Axborot texnologiyalari“ fakulteti „Informatika va kompyuter grafikasi“ kafedrasi assistenti, 2011-yil mazkur fakultetning „Axborot texnologiyalari“ kafedrasi assistenti, 2013-yilda „Axborot texnologiyalari“ kafedrasi katta oʻqituvchisi, 2014-yilda „Axborot texnologiyalari“ kafedrasi dotsenti lavozimida faoliyat yuritadi. 2015-yilda „Multimedia texnologiyalari“ kafedrasi mudiri vazifasini bajaruvchi, 2015-yildan hozirgi kunga qadar „Multimedia texnologiyalari“ kafedrasi mudiri lavozimida faoliyat koʻrsatib kelmoqda.
 Oilasi 
Oilali, 2 nafar farzandi bor.
 Ilmiy faoliyati 
2012-yil 12-mayda „Neft-gaz konlari koʻrsatkichlarini aniqlovchi avtomatlashtirilgan tizimning matematik va dasturiy taʼminoti“ nomli nomzodlik dissertatsiyasini himoya qiladi. 2017-yil 27-dekabrda „Hisoblash mashinalari, majmualari va kompyuter tarmoqlarining matematik va dasturiy taʼminoti“ ixtisosligi boʻyicha dotsent ilmiy unvoni berilgan. 2019-yilda „Suyuqlik va gazlarning filtrlanish jarayonini tadqiq qilish uchun matematik modellar, sonli usullar va dasturlar majmui“ mavzusida doktorlik (DSc) dissertatsiya ishini himoya qilgan.
 

Turkum:Oʻzbekistonlik olim ayollar
Turkum:Texnika fanlari doktorlari
Turkum:Professorlar
Turkum:Oʻzbekiston Milliy universiteti bitiruvchilari
Turkum:Toshkent axborot texnologiyalari universiteti bitiruvchilari
Begali Niyazaliyev

Begali Irisaliyevich Niyazaliyev (1958-yil, Oʻzbekiston SSR) — oʻzbekistonlik olim, qishloq xoʻjaligi fanlari doktori, professor.
 Biografiyasi 
Begali Niyazaliyev 1958-yilda tugʻilgan. Millati oʻzbek, qishloq xoʻjaligi fanlari doktori (23.12.2016), professor (13.12.2019). 1980-yilda Toshkent qishloq xoʻjalik institutini tamomlagan. 1980—1990-yillarda Butunittifoq paxtachilik ilmiy-tadqiqot instituti kichik ilmiy xodimi, 1990—1994-yillarda Oʻzbekiston paxtachilik ilmiy-tadqiqot instituti oʻgʻitlar boʻlimi katta ilmiy xodimi, 1994—1997-yillarda Yalpi tahlillar laboratoriyasi mudiri, 1997—1998-yillarda Yangi va istiqbolli gʻoʻza navlari agrotexnikasi boʻlimi mudiri, 1998—2002-yillarda oʻgʻitlar boʻlimi mudiri, 2002—2006 va 2012—2014-yillarda Oʻzbekiston paxtachilik ilmiy-tadqiqot institutining ilmiy ishlar boʻyicha direktor oʻrinbosari, 2015-yili katta ilmiy xodim izlanuvchi, 2017—2021-yillarda Mineral, mahalliy, noanʼanaviy oʻgʻitlarni qoʻllash texnologiyalarini ishlab chiqish va ommaviy tahlillar laboratoriyasi katta ilmiy xodimi, loyiha rahbari. 2022-yildan Agrokimyo va yalpi tahlillar laboratoriyasi mudiri. Katta ilmiy xodim (1994).
 Ilmiy faoliyati 
1989-yilda „Paxtachilikda yangi mulchalash usulining samaradorligi“ mavzusida nomzodlik dissertatsiyasini, 2016-yilda „Paxtachilikda organik va organo-mineral oʻgʻitlarni qoʻllash texnologiyasini takomillashtirish“ mavzusida doktorlik dissertatsiyasini himoya qilgan. 230 ta ilmiy ish, jumladan, 90 ta ilmiy maqolalar muallifi. Ilmiy izlanishlari organik va organo-mineral oʻgʻitlarni mineral oʻgʻitlar bilan paxtachilikda qoʻllash samaradorligi boʻyicha izlanishlar oʻz ichiga oladi. Oʻzbekiston Respublikasi mustaqilligining 25 yilligi koʻkrak nishoni bilan taqdirlangan.
 

Turkum:Oʻzbekiston olimlari
Turkum:Qishloq xoʻjaligi fanlari doktorlari
Turkum:Professorlar
Turkum:Toshkent davlat agrar universiteti bitiruvchilari
Mirkozimjon Nishonov

Mirkozimjon Fozilovich Nishonov (1954-yil 7-mart, Izboskan tumani, Andijon viloyati, Oʻzbekiston SSR) — oʻzbekistonlik olim, texnika fanlari nomzodi, professor. 
 Biografiyasi 
Mirkozimjon Nishonov 1954-yil 7-mart Izboskan tumanida tugʻilgan. 1971—1976-yillarda Fargʻona davlat pedagogika instituti tabiiyot-geografiya fakultetini „Kimyo-biologiya“ mutaxassisligi boʻyicha tugatgan. 1977-yil 1-dekabrdan Fargʻona davlat pedagogika instituti „Kimyo“ kafedrasi oʻqituvchisi, 1979—1982- yillarda Toshkent politexnika instituti kimyo-texnologiya fakulteti „Anorganik moddalar texnologiyasi“ kafedrasi aspiranti, 1986-yildan dotsent vazifasini bajaruvchi, 1988-yilda kimyo kafedrasi dotsenti, 2005-yildan Fargʻona davlat universiteti kimyo kafedrasi mudiri, dotsent, professor lavozimida ishlab kelmoqda.
 Oilasi 
Oilali, 4 nafar farzandi bor.
 Ilmiy faoliyati 
1983-yilning 24-iyunida „Nitrat kislota ishlab chiqarishi chiqindi gazlarini azot oksidlaridan past foizli palladiyli katalizatorlarda katalitik tozalash“ mavzusida „Noorganik moddalar texnologiyasi“ mutaxassisligi boʻyicha texnika fanlari nomzodi ilmiy darajasi uchun dissertatsiyani yoqladi. 2019-yil 30-dekabrda Oʻzbekiston Respublikasi Oliy attestatsiya komissiyasi tomonidan „Noorganik moddalar va ular asosidagi materiallar texnologiyasi“ ixtisosligi boʻyicha professor ilmiy unvoni berildi. 7, 8, 9-sinflar kimyo darsliklari va oliy oʻquv yurtlari talabalari uchun yaratilgan „Kimyo oʻqitish metodikasi“ darsligining mualliflaridan biridir. 150 dan ortiq ilmiy, ilmiy-metodik maqolalar, 10 dan ortiq darslik va qoʻllanmalar, 2 ta monografiya muallifi.
 

 
 Mirkozimjon Nishonov Google Scholar

Turkum:Oʻzbekiston olimlari
Turkum:Fan nomzodlari
Turkum:Professorlar
Turkum:Fargʻona davlat universiteti bitiruvchilari
Qisqamoʻy koʻkbosh

Qisqamoʻy koʻkbosh (Echinops brevipenicillatus) — murakkabguldoshlar oilasi, exinops turkumiga mansub oʻt oʻsimlik. Oʻzbekiston Respublikasi Qizil kitobiga kamyob tur sifatida kiritilgan. Surxondaryo viloyati, Bobotogʻ tizmasida oʻsadi.
 Tasnifi 
Balandligi 30—60 sm ga yetadigan koʻp yillik oʻt oʻsimlik. Poyasi tik, barglar va tikanlar bilan qoplangan, yuqori qismi shoxlangan, yuzasi oqish qalin tuklar bilan qoplangan. Barglari charmsimon, ustki tomoni yashil, siyrak bezchali, siyrak tuklar bilan qoplangan. Barglari navbatma-navbat joylashgan, ikki jinsli. Bargining ostki qismi qalin tukli. Poyadagi barglari yuqoriga qarab kichrayib boradi, bandsiz. Poyaning pastki qismida joylashgan barglar kichik oʻsimtali, choʻziq nashtarsimon shaklda. Gullari savatcha toʻpgulda joylashgan. Savatchalari yumaloq shaklda, diametri 5 sm. Oʻrama bargchalari 16—19 ta, yuzasi silliq. Gultojibarglari oqish rangda, chuqur kesilgan, naychasi bezchali. Urugʻlari qalin tuklar bilan qoplangan. Oʻsimlik iyun—iyul oylarida gullab, mevasi iyul—avgustda yetiladi. Mevasi silindrsimon shaklda, uzunlogi 6-8 mm, tepasi chashka ko‘rinishida, tarkibida zaharli alkaloid exinopsin mavjud. Oʻsimlik urugʻidagi alkaloid miqdori 1,5-2% ga yetadi, poya va barglarda — ancha kam miqdorda mavjud. Urugʻi orqali koʻpayadi.
 Tarqalishi va oʻsish sharoiti 
Tabiatda juda kam tarqalgan. Surxondaryo viloyati Bobotogʻ tizmasida tarqalgan. Togʻlarning pastki qismidagi va togʻ etaklaridagi ochiq ola jinsli tuproqlarda oʻsadi. Ochilib qolgan ola jinsli tuproqlardagina oʻsgani sababli tabiatda soni kamayib ketgan.

 

Turkum:Surxondaryo viloyati geografiyasi
Imlil

Imlil – Marokash, Beni Mellal-Khénifra, Azilal viloyatida joylashgan kichik shaharcha va qishloq kommunasi hisoblanadi. 2004-yildagi statistik maʼlumotlarga koʻra kommunada 1753 xonadonda jami 9796 kishi istiqomat qilgan.

 

Turkum:Beni Mellal-Khénifra qishloq kommunalari Azilal viloyatidagi aholi punktlari
Turkum:Azilal viloyatidagi aholi punktlari
Isseksi

Isseksi — Marokashning Beni Mellal-Khénifra, Azilal viloyatida joylashgan kichik shaharcha va qishloq kommunasi hisoblanadi . 2004-yildagi statistik ma'lumotlarga ko'ra kommunada 310 xonadonda jami 2000 kishi yashagan.

 

Turkum:Koordinatalar Vikimaʼlumotlarda
Turkum:Azilal viloyatidagi aholi punktlari
Turkum:Beni Mellal-Khénifra qishloq kommunalari Azilal viloyatidagi aholi punktlari
Kasba Tadla

Kasba Tadla (Berber : ⴰⵢⵜ ⵎⵍⵍⴰⵍ ) — Marokash, Beni-Mellal -Khenifra, Beni-Mellal viloyatida joylashgan shaharcha hisoblanadi. 2004-yildagi statistik ma'lumotlarga ko'ra, uning aholisi 200 898 kishini tashkil qiladi. Kasba Tadlada qayd etilgan eng yuqori harorat ni tashkil etdi (2021-yil 23-iyul).

 Tarixi 
Tadla - Amazigh nomi bug'doy guldastasini anglatadi. Shahar XI asr boshlarida Ifrenidlar tomonidan bosib olingan. 1068-yilgacha shahar Murobitlar sulolasi qo'liga o'tdi.

 

Turkum:Marokashdagi Kasbahlar
Turkum:Marokash munitsipalitetlari
Turkum:Beni Mellal viloyatidagi aholi punktlari
Choʻgirma

Choʻgirma (xorazm shevasida: Choʻrma) – Xorazm erkaklarining an’anaviy bosh kiyimi. Yumaloq shakl berib tikiladigan katta moʻyna telpak. Toʻgalak, sherozi va silkma nomli 3 ta turi mavjud. Xorazm va Qoraqalpogʻistonda rasm boʻlgan. Cho‘girma, soʻzi xorazm tiliga mansub boʻlib, oʻzbek adabiy tilida ekvivalenti mavjud emas.

 Sanʼatda 
Xorazmlik musiqachi va hofizlar choʻgirma an’anaviy bosh kiyimini koʻplab yirik tadbirlarda kiygan holda oʻz sanʼatlarini namoyish etishadi. Erkaklar lazgi raqsini ijro etishda ham asosan choʻgirma kiyishadi.

Xorazm raqslari ichida choʻgirmadoʻzlarga atalgan „Choʻgirma tikish“ nomli oʻxshatma raqs bor boʻlib, unda choʻgirma tikish jarayoni namoyish etiladi. „Choʻgirma tikish“ oʻxshatma raqsi „Gul ifori“ deb nomlanuvchi hazilomus raqsning „Taqlid ifori“ janriga kiradi. Uni milliy anʼanaviy mazharabozlik teatri artistlari — masxarabozlar ijro etishadi. Bunda artistlar bayram va sayllarda choʻgirma tikuvchilarining choʻgirmadoʻzlikka doir ishlarini kulgili bir tarzda raqsga tushib koʻrsatib berishadi. „Choʻgirma tikish“ raqsi Xorazmda mashhur boʻlgan „Bir aktyor teatri“ nomerlaridan biridir.

 

 

 
 
 
 
 

Turkum:Bosh kiyimlari
Turkum:Xorazm madaniyati
Turkum:Oʻzbek milliy kiyimlari
Zamira Nishanova

Zamira Taskarayevna Nishanova (1961-yil 14-dekabr, Zangiota tumani, Toshkent viloyati, Oʻzbekiston SSR) — oʻzbekistonlik olima, psixologiya fanlari doktori, professor
 Biografiyasi 
Zamira Nishanova 1961-yil 14-dekabr Zangiota tumani Nazarbek qishlogʻida xizmatchi oilasida tugʻilgan. 1978—1984-yillarda Toshkent davlat universiteti falsafa-iqtisod fakulteti psixologiya boʻlimini tugatgan. 1990—1991-yillarda Toshkent davlat pedagogika instituti „Umumiy psixologiya“ kafedrasi qoshida tashkil etilgan „Maktabda psixologik xizmatni tashkil etish“ ilmiy laboratoriyada kichik ilmiy xodim, 1991—1993-yillarda aspirant, 1993—2000-yillarda „Umumiy psixologiya“ kafedrasi oʻqituvchisi, 1999—2002-yillarda Nizomiy nomidagiToshkent davlat pedagogika universiteti doktoranti, 2003—2005-yillarda „Psixologiya“ kafedrasi, 2008—2010-yillarda „Umumiy psixologiya“ kafedrasi mudiri vazifasini bajaruvchi lavozimida faoliyat yuritgan. 2008-yildan Nizomiy nomidagi Toshkent davlat pedagogika universiteti professori.

 Ilmiy faoliyati 
1993-yilda „Yuqori sinf oʻquvchilarining aqliy faoliyat usullari va yoʻllarini egallash“ mavzusida pnomzodlik dissertatsiyasini himoya qilgan. 2005-yilda „Mustaqil ijodiy fikrlashning psixologik asoslari“ mavzusida doktorlik dissertatsiyasni yoqlab, psixologiya fanlari doktori ilmiy darajasini olgan. 2000-yilda dotsent, 2008-yilda professor ilmiy unvoni berilgan. Yigirmadan ortiq monografiya, oʻquv qoʻllanma va darsliklar muallifi. 2016-yilda Xalqaro psixologlar asosisyasiyasi tomonidan Zamira Nishanovaga akademik unvoni berilgan.
 

Turkum:Oʻzbekistonlik olim ayollar
Turkum:Psixologiya fanlari doktorlari
Turkum:Professorlar
Turkum:Toshkent davlat pedagogika universiteti bitiruvchilari
Chori Normurodov

Chori Begaliyevich Normurodov (1953-yil 4-yanvar, Jarqoʻrgʻon tumani, Surxondaryo viloyati, Oʻzbekiston SSR) — oʻzbekistonlik olim, fizika-matematika fanlari doktori, professor.
 Biografiyasi 
Chori Normurodov 1953-yil 4-yanvarda Jarqoʻrgʻon tumanida ishchi oilasida tugʻilgan. 1971—1976-yillar Samarqand davlat universiteti amaliy matematika fakultetitda oʻqigan. 1976—1977-yillarda Samarqand davlat universiteti amaliy matematika fakulteti matematik mantiq va dasturlash kafedrasida oʻqituvchi, 1977—1979-yillarda Novosibirsk davlat universiteti stajyor-tadqiqotchisi, 1979—1981-yillarda Novosibirsk davlat universiteti ilmiy tadqiqot sektori ilmiy xodimi, 1981—1984-yillarda Rossiya Fanlar akademiyasi Sibir boʻlimi Nazariy va amaliy mexanika instituti aspiranti, 1984—1992-yillarda Samarqand davlat universitetida dastlab oʻqituvchi, soʻngra dotsenti vazifasida faoliyat yuritgan. 1992—1994-yillarda Termiz davlat universiteti fizika-matematika fakulteti dekani oʻrinbosari, 1994—2005-yillarda Termiz davlat universiteti hisoblash matematikasi va informatika kafedrasi mudiri, 2005—2008-yillarda Termiz davlat universiteti amaliy matematika va informatika kafedrasi mudiri, 2008—2013-yillar Termiz davlat universiteti ilmiy ishlar va axborot texnologiyalari boʻyicha prorektori, 2013—2015-yillarda Termiz davlat universiteti amaliy matematika va informatika kafedrasi dotsenti, 2015-yildan Termiz davlat universiteti amaliy matematika va informatika kafedrasi mudiri lavozimida faoliyat yuritmoqda.
 Ilmiy faoliyati 
Chori Normurodov 1987-yilda Rossiya Fanlar akademiyasining akademigi Nikolay Nikolayevich Yanenko ilmiy rahbarligida Rossiya Fanlar akademiyasi Sibir boʻlimida nomzodlik dissertatsiyasini himoya qilgan. 2008-yilda Oʻzbekiston Fanlar akademiyasi Matematika va informatsion texnologiyalar institutida akademik Faradey Basirovich Abutaliyev ilmiy rahbarligi doktorlik dissertatsiyasini himoya qilgan. 1991-yilda „Hisoblash matematikasi“ boʻyicha dotsent, 2021-yilda „Matematik modellashtirish. Sonli usullar va dasturlar majmui“ yoʻnalishida professor ilmiy unvoni berilgan. Hisoblash matematikasi, sonli usullar, matematik modellashtirish, algoritmlash va dasturlashga oid 250 dan ortiq ilmiy, ilmiy-ommabop ishlar muallifi. Olim rahbarligida 1 ta darslik, 4 ta monografiya, 5 ta oʻquv qoʻllanmalar va 20 tadan ortiq oʻquv-uslubiy qoʻllanmalar tayyorlangan. „Mustaqillikning 30 yilligi“ koʻkrak nishoni sohibi.
 

Turkum:Oʻzbekiston matematiklari
Turkum:Fizika-matematika fanlari doktorlari
Turkum:Professorlar
Turkum:Samarqand davlat universiteti bitiruvchilari
Shahlo Nurullayeva

Shahlo Oʻktamovna Nurullayeva (1973-yil 4-noyabr, Qarshi, Qashqadaryo viloyati, Oʻzbekiston SSR) — oʻzbekistonlik olima, pedagogika fanlari doktori, professor.
 Biografiyasi 
Shahlo Nurullayeva 1973-yil 14-noyabrda Qarshi shahrida ziyoli oilasida tugʻilgan. 1990—1994-yillarda Qarshi davlat universitetining pedagogika va boshlangʻich taʼlim metodikasi fakultetida oʻqigan. Mehnat faoliyatini 1994-yilda Qarshi shahridagi 39-umumiy oʻrta taʼlim maktabida boshlangʻich sinf oʻqituvchisi vazifasidan boshlagan. 2000-yildan Qarshi davlat universitetining aspiranturasida tahsil olib, 2002—2005-yillarda Boshlangʻich taʼlim kafedrasida assistent-oʻqituvchi, 2005—2009-yillarda katta oʻqituvchi, 2009—2014-yillarda Boshlangʻich taʼlim kafedrasi mudiri lavozimida faoliyat yuritgan. 2014—2021-yillarda universitetning Pedagogika fakulteti dekani, 2021-yildan boshlangʻich taʼlim kafedrasi dotsenti, 2022-yildan kafedra professori vazifasida ishlab kelmoqda.
 Ilmiy faoliyati 
2007-yilda Toshkent davlat pedagogika universitetida T.Gʻafforova rahbarligida taʼlim va tarbiya nazariyasi va metodikasi (oʻzbek tili) ixtisosligi boʻyicha „Boshlangʻich sinf ona tili darslarida oʻquvchilarni mustaqil fikrlashga oʻrgatish metodikasi“ mavzusidagi dissertatsiyasini himoya qilibm pedagogika fanlari nomzodi ilmiy darajasini oladi. 2012-yilda dotsent ilmiy unvoni beriladi. 2021-yilda Qarshi davlat universitetida R.Shodiyev ilmiy maslahatchiligida „Boʻlajak boshlangʻich sinf oʻqituvchilari pedagogik tayyorgarligini modellashtirish“ mavzusidagi doktorlik dissertatsiyasini himoya qilib, pedagogika fanlari doktori ilmiy darajasini oladi. Shahlo Nurullayeva T.Gʻafforova bilan hammualliflikda tayyorlagan „Oʻqish kitobi“ 2-sinf uchun darsligi respublika umumiy oʻrta taʼlim maktablarida darslik sifatida 2012-yildan 2021-yilga qadar qoʻllanilib kelindi. Shahlo Nurullayev tomonidan 3 ta darslik, 2 ta oʻquv qoʻllanma, 2 ta monografiya, 5 ta uslubiy qoʻllanma nashr ettirilgan. 100 dan ortiq ilmiy maqola va tezislar muallifi. 2016-yil „Xalq taʼlimi aʼlochisi“ koʻkrak nishoni bilan taqdirlangan.
 

Turkum:Oʻzbekistonlik olim ayollar
Turkum:Pedagogika fanlari doktorlari
Turkum:Professorlar
Turkum:Qarshi davlat universiteti bitiruvchilari
Turkum:Dekanlar
Abdinazar Nurmanov

Abdinazar Tashbayevich Nurmanov (1962-yil 20-yanvar, Forish tumani, Jizzax viloyati, Oʻzbekiston SSR) – oʻzbekistonlik olim, pedagogika fanlari doktori, professor.
 Biografiyasi 
Abdinazar Nurmanov 1962-yil 20-yanvarda Forish tumani Gʻoʻrob qishlogʻida tugʻilgan. 1984-yilda Kursk davlat pedagogika institutini rus tili va adabiyoti mutaxassisligi boʻyicha tamomlagan. Mehnat faoliyatini 1984-yildan Forish tumanidagi 75-oʻrta maktabda rus tili va adabiyoti oʻqituvchisi lavozimidan boshlagan. 1987-yildan boshlab Jizzax davlat pedagogika institutida Rus tili va adabiyotini oʻqitish metodikasi kafedrasi oʻqituvchisi, 1989-yilda stajyor-tadqiqotchi, 1990—1993-yillarda Moskva pedagogika davlat universiteti Rus tilini oʻqitish metodikasi kafedrasi aspiranti, 1993—2005-yillarda Jizzax davlat pedagogika instituti Rus tili va uni oʻqitish metodikasi kafedrasi katta oʻqituvchisi, dotsenti, ilmiy ishlar boʻyicha dekan oʻrinbosari lavozimida ishlagan. 2005—2007-yillarda Mintaqaviy tillar markazi direktori, Jizzax davlat pedagogika instituti tayyorlov boʻlimi boshligʻi, 2007—2008-yillar Oʻzbek filologiyasi fakulteti, 2009—2013-yillar Xorijiy tillar fakulteti dekani lavozimida ishlagan. 2014—2017-yillar Toshkent davlat pedagogika universiteti katta ilmiy xodimi, Rus tili va metodika kafedrasi dotsenti, Taʼlim sifatini nazorat qilish boʻlimi boshligʻi, Magistratura boʻlimi boshligʻi lavozimida faoliyat olib borgan. 2020-yildan Jizzax davlat pedagogika instituti Rus tili va uni oʻqitish metodikasi kafedrasi mudiri lavozimida ishlab kelmoqda.
 Oilasi 
Oilali, 4 nafar farzandi bor.
 Ilmiy faoliyati 
1993-yilda Moskva davlat pedagogika universitetida „Funksionalniy podxod k izucheniyu glagolov dvijeniya russkogo yazika v natsionalnoy (uzbekskoy) shkole“ mavzusida rus tilini oʻqitish metodikasi ixtisosligi boʻyicha nomzodlik dissertatsiyasini himoya qilib, pedagogika fanlari nomzodi ilmiy darajasini olgan. 2017-yilda Toshkent davlat pedagogika universitetida „Pedagogicheskie vozmojnosti podgotovki studentov k texnologii i texnike effektivnogo obщeniya (na primere vneauditornix zanyatiy)“ mavzusida doktorlik dissertatsiyasini himoya qilgan. 150 dan ortiq ilmiy-uslubiy maqolalar, 2 ta darslik, 5 ta monografiya, 6 ta uslubiy qoʻllanma, 5 ta oʻquv qoʻllanma muallifi.
 

Turkum:Oʻzbekiston filologlari
Turkum:Pedagogika fanlari doktorlari
Turkum:Oʻzbekiston professorlari
Turkum:Dekanlar
Talisca

Anderson Souza Konseysao (1994-yil 1-fevralda tugʻilgan), Anderson Talisca yoki oddiygina Talisca nomi bilan tanilgan, braziliyalik professional futbolchi, Saudiya Arabistoni Pro-ligasining Al Nassr jamoasi tarkibida hujumkor yarim himoyachi va hujumchi pozitsiyasida oʻynaydi.

 Oʻyin uslubi 
Talisca tashqi koʻrinish tarafidan kot-dʼIvuarlik yarim himoyachi Yaya Turega oʻxshashligi uchun nisbatan „Yaya Talisca“ laqabini olgan, lekin oʻz oʻyin uslubini vatandoshi Neymarga qiyoslaydi. U shuningdek oʻyin uslub jihatdan braziliyalik Rivaldo bilan solishtiriladi.

 Faoliyat statistikasi 

+Klub, mavsum va musobaqalar boʻyicha koʻrinish va gollarJamoaMavsumLigaMilliy kubokLiga kubogiXalqaroBoshqaUmumiyDivisionIshtGolIshtGolIshtGolIshtGolIshtGolIshtGolBahia2013Série A21210—301313832014Série A9240——176308Umumiy30450—303076811Benfica2014-15Primeira Liga3292031611044112015-16Primeira Liga21310545210339Umumiy53123085113207720Beşiktaş (ijara)2016-17Süper Lig221321—930033172017-18Süper Lig331462—84004720Umumiy552783—168008037Guangzhou2018Xitoy Superligasi181600—000018162019Xitoy Superligasi181110—85—27162020Xitoy Superligasi17600—31—2072021Xitoy Superligasi0000—00—00Umumiy533310—116—6539Al Nassr2021-22Saudiya Pro ligasi282021—31—33222022-23Saudiya Pro ligasi232030——1127212023-24Saudiya Pro ligasi0000—005151Umumiy514051—31626544Umumiy faoliyat statistikasi242116224854418389355151

 Yutuqlar 
Baiya

 Kampeonato Baiano: 2014

Benfika

 Primera Liga gʻolibi: 2014-15, 2015-16
 Taça da Liga gʻolibi: 2014-15, 2015-16
 Supertaça Candido de Oliveyra gʻolibi: 2014

Beshiktosh

 Superliga gʻolibi: 2016-2017

Guanchjou Evergrand

 Xitoy Superligasi gʻolibi: 2019

Al Nasr

 Arab klublari chempionlar kubogi gʻolibi: 2023

Braziliya U20

 Tulon turniri: 2013

Individual

 SJPF oyning eng yaxshi futbolchisi: 2014-yil avgust/sentyabrTalisca é o melhor de Agosto e Setembro na I Liga
 Taça da Liganing eng yaxshi toʻpurari: 2015-16 (birgalikda)
 UEFA Chempionlar Ligasi eng yaxshi jamoa aʼzosi: 2017

 Eslatmalar 

 
 

 

 

 

 
 

Turkum:1994-yilda tugʻilganlar
Turkum:Yashayotgan insonlar
Turkum:Braziliyalik erkak futbolchilar
Turkum:Futboldagi erkak hujumchilar
Turkum:S.L. Benfica futbolchilari
Turkum:Beşiktaş J.K. futbolchilari
Turkum:Al Nasr SK klubi futbolchisi
Turkum:Guanchjou F.C. futbolchilari
Turkum:Primeira Liga futbolchilari
Turkum:Turkiya Super Ligasi futbolchilari
Turkum:Xitoy Superligasi futbolchilari
Turkum:Saudiya Arabistoni Pro-ligasi futbolchilari
Saru daryosi

— Yaponiyaning Xokkaydo hududidagi daryo.

Saru daryosi Hidaka togʻlaridan boshlanib, Tinch okeaniga quyiladi. Anʼanaviy Aynu eʼtiqodlarida ushbu daryo muqaddas daryo hisoblanadi. 

Saru daryosi boʻyida, Nibutani qishlogʻida Nibutani toʻgʻoni joylashgan. Xokkaydo taraqqiyot kengashi tomonidan ikkinchi toʻgʻon, Biratori toʻgʻoni qurilishi ham rejalashtirilgan. Aynu anʼanalari va zamonaviy turar-joylar natijasida Saru daryosi boʻyidagi hududlar „muhim madaniy landshaft“ sifatida belgilangan. 

 Shuningdek qarang 

 Yaponiyaning madaniy landshaftlari

 

Turkum:Yaponiyadagi daryolar
Turkum:Koordinatalar Vikimaʼlumotlarda
Chandrayaan-3

Chandrayaan-3 ISRO tomonidan Chandrayaan dasturi doirasida ishlab chiqilgan uchinchi va eng soʻnggi, muvaffaqiyatli hind oyni tadqiq qilish missiyasidir. U Vikram nomli qoʻnuvchi va Chandrayaan-2ga oʻxshash Pragyan nomli roverdan iborat. Harakatlantiruvchi moduli orbital kabi ishlaydi. Qoʻzgʻalish moduli kosmik kema 153 × 163 km yaqinlikda Oy orbitasiga yetgunga qadar qoʻnuvchi va rover konfiguratsiyasini olib yuradi.

 Yana qarang
Dagʻalbargli yurineya

Dagʻalbargli yurineya (Jurinea asperifolia) — murakkabguldoshlar oilasi, yurineya turkumiga kiruvchi ko‘p yillik, gulli o‘simlik turi. O‘zbekiston Respublikasi Qizil kitobiga kamyob, endemik tur sifatida kiritilgan. Qashqadaryo viloyati hududida uchraydi.
Tavsifi
Balandligi 80 sm ga yetuvchi ko‘p yillik o‘t o‘simlik, kuchli ildiz tizimiga ega. Poyasi bir nechta tik, oddiy, yupqa, qirrali, bezchasimon tuklar bilan qoplangan. Barglari yashil, ustki tomoni biroz bujmaygan g‘adir—budir, pastki qismi ingichka tuklar bilan qoplangan. Ildizoldi va poyaning pastki qismidagi barglari bandli, lirasimon. Poyaning o‘rta qismidagi barglari bandsiz, poya yuqorisida joylashgan barglar biroz kichikroq, butun va qalami shaklda. Gullari quvur shaklida, ikki jinsli, to‘pgulda joylashgan. To‘pguli savatcha shaklida. Savatchasi yakka joylashgan, ko‘p gulli, diametri 5-6 sm. Sirtqi va o'rtadagi o‘rama barglari nashtarsimon, ustki tomonidagilari to‘q yashil rangda. Gultojibarglari qirmizi-pushti rangda, tashqi tomoni bezchali. Unib chiqqanining 5—6—yilidan boshlab gullab urug‘ bera boshlaydi. Iyun-iyul oylarida gullab, mevasi iyul-avgust oylarida yetilib pishadi. Urug‘i teskari piramidasimon shaklda. Urug‘i va vegetativ yo‘l bilan ko'payadi. 
Tarqalishi va o‘sish sharoiti
Tabiatda kam uchrovchi endemik tur hisoblanadi. O'zbekiston Respublikasi Qizil kitobiga kiritilgan. Qashqadaryo viloyati, Hisor tizmasining g‘arbiy qismida tarqalgan. Tog'ning o‘rta qismidagi ohaktoshli, toshli surilmalarda, karbonatlar parchalanishidan hosil bo‘lgan tuproqlarda o‘sadi. Hisor davlat qoʻriqxonasi hududida muhofaza ostiga olingan.

 

Turkum:Qashqadaryo viloyati geografiyasi
Nasaf (kitob)

Nasaf — tarixchi Abdusattor Jumanazar tomonidan Nasaf (Qarshi) shahri tarixi haqida yozilgan kitob. Ushbu kitob Nasaf (Qarshi) shahrining 2700 yilligi munosabati bilan chop etilgan. Kitobda Nasaf shahrining paydo boʻlishiga oid afsona va rivoyatlar, oʻrta asrlarda uning atrofida mavjud boʻlgan qadimiy aholi maskanlari haqida yangi maʼlumotlar keltirilgan. Shuningdek, muallif birlamchi tarixiy , xujjatlar asosida shahar qurgʻoni, devorlari, guzar va mavzelari, masjidlaru-qabristonlar, Nasaf shahridagi oʻquv taʼlim tizimi, madrasalar tarixini batafsil yoritishga harakat qiladi. Kitobda koʻxna Nasafning haqiqiy tarixiy qiyofasini tasvirlangan.

Kitob mundarija, 9 maqola, yakuniy soʻz va foydalanilgan ababiyotlar va roʻyxatidan iborat. Kitobda asosan Nasaf sivilizatsiyasi haqidagi dalillar, , tarixiy qazilmalar, tarixiy yodgorliklari, haqida maʼlumotlar keltiriladi. Birinchi maqola „Nasaf atrofidagi afsona va rivoyatlar“ deb nomlangan. Unda Nasaf soʻzi va bu shaharning kelib chiqishini, shahrining vujudga kelishi va uning tarixi haqida soʻz boradi. Ikkinchi maqola „Nasaf viloyatining oʻrta asrlardagi aholi maskanlari“ deb nomlangan boʻlib, unda muallif Nasaf viloyatining sharqiy hududiga eʼtibor qaratib, uning Kesh viloyati bilan chegaralariga oid maʼlumotlar bor. Uchinchi maqola „Nasaf viloyatining maʼmuriy boshqaruv hududlari“ deb nomlangan. Toʻrtinchi maqola „Qarshi shahri va uning devorlari“ deb nomlangan. Bu maqolada asosan Qarshi shahrining paydo boʻlishi va unda Kepakxonning xizmati, tutgan oʻrni haqidagi maʼlumotlar koʻrsatilgan. Mual­lif xatto uning qabri oʻrnini ham izlab topadi. Beshinchi maqola „Guzar va mavzelar qabristonlar“ deb nomlangan. Bu maqolada asosan shahrining devorlari, tarixiy guzar va mavzelari, qabristonlariga oid maʼlumotlar bor. Oltinchi bob „Masjidlar“ deb nomlangan. Bu maqolada asosan Nasaf taʼlim tizimi va madrasalari tarixi, birgina Qarshi shahrining oʻzida 40 ta madrasa faoliyat yuritgani haqida gap ketadi. Yettinchi bob „Nasaf shahri taʼlim tizimi va maʼrifiy hayoti, madrasalar“ haqida, sakkizinchi bob „Xazinadagi Nasaf javohirlari“, toʻqqizinchi bob „Sassiz oxang ijodkorlari (Nasaf xatgotlari)“ deb nomlanganJumanazar A.. Nasaf. Toshkent: Alisher Navoiy nomidagi Oʻzbekiston milliy kutubxonasi nashriyoti, 2007 — 204 bet..

 

Turkum:Tarix
Turkum:Alifbo boʻyicha kitoblar
Turkum:Qarshi
Bayantes

Bayantes  — Gʻarbiy Moʻgʻulistondagi Zavxan viloyatida joylashgan. 2010-yil maʼlumotiga koʻra aholi soni 2291 kishini tashkil etgan.

 

Turkum:Zavxan aymog'ining sumlari
Bayanxayrxan

Bayanxayrxan  — Gʻarbiy Moʻgʻulistondagi Zavxan viloyatida joylashgan. 2010-yil maʼlumotiga koʻra aholi soni 1639 kishini tashkil etgan.

 

Turkum:Zavxan aymog'ining sumlari
Tverdagi samolyot halokati (2023)

2023-yil 23-avgust kuni Sankt-Peterburgdan Moskvaga uchayotgan samolyot halokati natijasida jami 10 kishi, jumladan 3 nafar ekipaj aʼzolari halok boʻldi. Tasdiqlanmagan maʼlumotlarga, jumladan Rossiyaning davlat nashri TASS tarqatgan xabarga koʻra, halok boʻlganlar orasida Vagner guruhi rahbarlari Yevgeniy Prigojin va Dmitriy Utkinlar ham bor. Samolyot Moskvaning boshlanish nuqtasidan oltmish mil shimolda, Tver viloyatida qulagan. Samolyot Rossiyaning Embraer samolyot ishlab chiqaruvchisi ishlab chiqargan xususiy samolyot edi. Bu samolyot Prigojinning shaxsiy Embraer Legacy 600 samolyoti boʻlishi mumkin.

Vagner bilan bogʻliq telegram kanali Prigojin boʻlgan samolyot Tver viloyatida Rossiya havo mudofaasi kuchlari tomonidan urib tushirilganini daʼvo qildi.

 

Turkum:Aviahalokatlar
Turkum:Rossiyadagi aviahalokatlar
Turkum:2023-yil Rossiyada
2023
Rossiya
Gʻozi Rahmon

Gʻozi Rahmon (1947-yil 16-dekabr Qashqadaryo viloyati, Chiroqchi tumani, Langar ota qishlogʻi) — oʻzbek adabiyoti yozuvchisi. „El-yurt hurmati“ ordeni sovrindori"Gʻozi Rahmon haqida batafsil ma’lumotlar, tarjimai hol" https://sirlar.uz/g-ozi-rahmon-haqida-batafsil-ma-lumotlar-tarjimai-hol/.
 Tarjimai holi 
Gʻozi Rahmon 1947-yil 16-dekabr kuni Qashqadaryo viloyati Chiroqchi tumani Langar ota qishlogʻi ziyolilar oilasida dunyoga kelgan. Adib oʻrta maktabni aʼlo baholar bilan tamomlab, 1968-yilda Qarshi davlat universitetining filologiya fakultetiga oʻqishga kirdi. U Orif Ikromov rahbarligida „Badiiy asarda ijodiy partret yaratish va peyzaj mahorati“ mavzusidagi ilmiy-tadqiqot ishi olib borgan. U kishi 2020-yil olamdan oʻtgan"Ғози Раҳмон (1947-2020) - www.ziyouz.uz" https://ziyouz.uz/ozbek-nasri/gozi-rahmon/. 
 Ijodi 
Gʻozi Rahmon asarlarida asosan Qashqadaryo vohasining ekologik ahvoli, turli xil jonivor-u parrandalari, oʻsimliklar-u dorivor giyohlari haqida asarlar yozgan. Uning „Insofning chorlov xatlari“, „Chumolilar soʻqmogʻi“, nomli qator kitoblari nashr etilgan. Shundan soʻng „Ovchining koʻz yoshlari“, „Umrzoqgul“, „Hiyla“, „Sir“, „Muni, Tinka va Zinka“, „Shumtayoq“, „Birinchi ov“ nomli hikoyalari bolalarbop tilda yozilganligi bilan ham ajralib turadi. Bu hikoyalarning qahramonlari tabiat sirlariga, jonivorlar olamiga qiziquvchi — maktab oʻquvchilari. Adib baʼzida Qashqadaryo vohasining mashhur baxshi-oqinlari haqida ham qoʻshiqday oʻqiladigan ocherklarOcherk — badiiy adabiyotning epik tur janrlaridan biri. Ocherk oʻzining hozirjavobligi, ishonarliligi, haqiqiy hayotda roʻy bergan voqealarni ifodalash, hujjatlarga asoslanganligi bilan ajralib turadi. yozgan. Gʻozi Rahmonning el oʻrtasida yozuvchi sifatida katta obroʻ topganligining asosiy sababi — uning baland togʻ etaklarida, tabiatga yaqin yashaganligi, faqat koʻzi bilan koʻrganlarini oʻz asarlarida yozganligi.

 Asarlarining mazmuni 
Muallifning „Bir tomchi suv“ maqolasini suv qadri haqidagi monologi deyish mumkin: „Tabiat bizga uzoq umr koʻrishimiz uchun koʻp noz-u neʼmatlar bergan. Shular orasida eng qadrlisi bu — suv“. Bu maqolada bir tomchi suvni ham qadrlash, suvdan tejab-tergab foydalanish masalasini koʻtarib chiqadi. Maqolaning „Qishlogʻimiz pistasi“ boʻlimida oʻtin uchun ayovsiz kesib ketilyotgan „Qalqama“ davlat xoʻjaligi hududidagi pistazorlarning ayanchli ahvoli haqida yozilgan. „Pistaning xalq xoʻjaligida oʻrni katta, magʻzida 60-70 foiz yogʻ boʻlib, pishmagan mevasi va bargida tannid moddasi boʻladi. Bargidan qimmatbaho boʻyoq olinadi va u ipak boʻyashda ishlatiladi. Qurgʻoqchilikka chidamli, 300—350 yilgacha yashaydi. Xalqaro bozorda bu oʻsimlik mevasiga talab katta“ — deydi yozuvchi.

 

Turkum:Qarshi davlat universiteti bitiruvchilari
Baxshillo Olimov

Baxshillo Amrillayevich Olimov (1956-yil, Vobkent tumani, Buxoro viloyati, Oʻzbekiston SSR) — oʻzbekistonlik olim, fizika-matematika fanlari nomzodi, professor.
 Biografiyasi 
Baxshillo Olimov 1956-yilda Buxoro viloyati Vobkent tumanida tugʻilgan. 1974—1982-yillarda Toshkent davlat universiteti fizika fakulteti Kosmik nurlar va elementar zarrachalar kafedrasida tahsil olgan. Mehnat faoliyatini 1977-yilda Toshkent davlat universiteti fizika fakulteti „Yadro fizikasi va kosmik nurlar“ kafedrasida katta laborant, mexanik, katta injener lavozimida boshlagan. 1987—1994-yillarda oshkent davlat universiteti qoshidagi „Amaliy fizika ilmiy tadqiqot instituti“da yadro mikroanaliz laboratoriyasida ilmiy xodim lavozimida faoliyatini davom ettirdi. Keyinchalik Toshkent davlat universiteti qoshidagi S. H. Sirojiddinov nomli akademik litseyda boʻlim boshligʻi lavozimida, 2002-yildan boshlab Toshkent shahar pedagog kadrlarni qayta tayyorlash va malakasini oshirish instituti „Tabiiy va aniq“ fanlar kafedrasi katta oʻqituvchisi va 2009-yildan kafedra mudiri lavozimida ishlagan. Hozirda „Fizika, matematika va informatika“ jurnali muharriri.
 Ilmiy faolyati 
2001-yilda Yadro fizikasi institutida „Yuqori temperaturali oʻta oʻtkazgichlarni takomillashgan EPR-spektrometrida mikrotoʻlqinlar vositasida tadqiqot qilish“ mavzusida nomzodlik dissertatsiyasini himoya qildi. 2007-yilda dotsent ilmiy unvoni berilgan. 1 ta monografiya, 2 ta uslubiy qoʻllanma va 30 tadan ziyod ilmiy maqolalar muallifi.
 

Turkum:Oʻzbekiston olimlari
Turkum:Fan nomzodlari
Turkum:Professorlar
Turkum:Oʻzbekiston Milliy universiteti bitiruvchilari
Shirinboy Olimov

Shirinboy Sharofovich Olimov (1971-yil 18-noyabr, Buxoro tumani, Buxoro viloyati, Oʻzbekiston SSR) — oʻzbekistonlik olim, pedagogika fanlari doktori, professor.
 Biografiyasi 
Shirinboy Olimov 1971-yil 18-noyabr Buxoro tumanida tugʻilgan. 1994-yilda Buxoro davlat universitetini „Pedagogika va tarbiyaviy ishlar metodikasi“ mutaxassisligini tugatgan. 1994—1995-yillarda Buxoro industrial-pedagogika texnikumi pedagogika fani oʻqituvchisi, 1995−1998-yillarda Buxoro industrial-pedagogika texnikumi sirtqi boʻlim boshligʻi, 1998—2000-yillarda Buxoro pedagogika texnikumi sirtqi boʻlim uslubchisi, 2000—2002-yillarda Buxoro pedagogika texnikumi kunduzgi boʻlim boshligʻi, 2002—2007-yillarda Buxoro viloyat oʻrta maxsus kasb-hunar taʼlimi birlashgan kasaba uyushma qoʻmitasi raisi, 2007—2010 -yillarda Buxoro tumanidagi Yangi turmush iqtisodiyot kolleji direktori, 2010—2013-yillarda Buxoro muhandislik-texnologiya instituti „Ijtimoiy fanlar“ kafedrasi dotsenti, 2013—2016-yillarda Buxoro muhandislik-texnologiya instituti „Ijtimoiy fanlar“ kafedrasi professori, 2016-yildan Buxoro davlat universiteti „Pedagogika“ kafedrasi mudiri lavozimida ishlab kelmoqda.
 Ilmiy faoliyati 
2002-yilda nomzodlik, 2012-yilda „Kasb-hunar kollejlari oʻquvchilarini maʼnaviy-axloqiy tarbiyalash nazariyasi va amaliyoti“ mavzusidagi doktorlik dissertatsiyasini himoya qilgan. 2008-yilda dotsent, 2018-yilda professor ilmiy unvoni berilgan. 2013-yilda Oʻzbekiston Respublikasi „Oʻrta maxsus, kasb-hunar taʼlimi aʼlochisi“ koʻkrak nishoni bilan taqdirlangan. „Tarbiyaviy ishlar metodikasi“ (2018), „Pedagogik va psixologik fanlarni oʻqitish metodikasi“ (2022), „Pedagogik deontologiya va kompetentlik“ (2022), „Innovatsion pedagogik faoliyatni tashkil etish texnologiyasi“ (2022), darsliklari, „Pedagogik texnologiyalarning oʻquv-tarbiya jarayoniga qoʻllash“ (2014), „Pedagogika. Ensiklopediya 1-jild“ (2015), „Pedagogik mahorat“ (2018), „Umumiy pedagogika“ (2018), „Pedagogik texnologiya“ (2019), „Obshaya pedagogika“ (2019), „Pedagogika nazariyasi va tarixi“ (2022) oʻquv qoʻllanmalar, 200 ga yaqin ilmiy maqola muallifi. 
 

Turkum:Oʻzbekiston olimlari
Turkum:Pedagogika fanlari doktorlari
Turkum:Professorlar
Turkum:Buxoro davlat universiteti professorlari
Turkum:Buxoro davlat universiteti bitiruvchilari
Sangardak yurineyasi

Sangardak yurineyasi (Jurinea sangardensis) — murakkabguldoshlar oilasi, yurineya turkumiga kiruvchi koʻp yillik, gulli oʻsimlik turi. Oʻzbekiston Respublikasi Qizil kitobiga endemik tur sifatida kiritilgan. Surxondaryo viloyati Hisor tizmasidagi Sangardakdaryo va To‘polondaryo havzalarga uchraydi.
 Tavsifi 
Balandligi 80 sm gacha yetadigan koʻp yillik oʻt oʻsimlik. Kuchli oʻq ildiz tizimiga ega. Poyalari kamroq, tik oʻsgan, yuza qismi joʻyakli, bezchalar bilan qoplangan. Barglarining ustki tomoni yashil, biroz gʻadir—budir, ostki tomoni kulrang chalkash tuklar bilan qoplangan. Barglari navbatma-navbat joylashgan. Poyaning pastki qismida joylashgan barglari bandli, qolganlari bandsiz, yaprogʻining pastki qismi poyani oʻrab olgan, shakli toq patsimon, poya yuqorisida joylashgan barglari ipsimon. Gullari quvur shaklida, ikki jinsli, savatcha toʻpgulda yigʻilgan. Savatchasi koʻp gulli, silindrsimon shaklda. Oʻrama bargchalari savatchaga yopishgan, barg tomirlari yogʻon. Gultojibarglari qirmizi pushti rangda. Urug‘i biroz choʻziq, teskari piramidasimon shaklda, yuzasi tuksiz silliq. Iyunda gullab, mevasi iyul-avgustda pishadi. Unib chiqqanining 5—6 yilidan boshlab urug‘ bera boshlaydi. Urug‘i orqali jinsiy yoʻl bilan koʻpayadi.

 Tarqalishi va oʻsish sharoiti 
Tabiat kam tarqalgan endemik tur. Surxondaryo viloyati hududida Hisor tizmasidagi Sangardakdaryo va To‘polondaryo havzalarida uchraydi. Daryolar boʻyida, togʻlarning oʻrta qismidagi yonbagʻirlarda, mayda jins tuproqlarda, archazorlarda oʻsadi. Populyatsiya sonining kamayib ketish sabablari aniqlanmagan. Madaniylashtirilmagan. Surxondaryo davlat qoʻriqxonasida muhofaza ostiga olingan.

 

Turkum:Surxondaryo viloyati geografiyasi
Qurbonniyoz Panjiyev

Qurbonniyoz Berdiyevich Panjiyev (1972-yil 4-fevral, Muzrabot tumani, Surxondaryo viloyati, Oʻzbekiston SSR) — oʻzbekistonlik olim, pedagogika fanlari doktori, professor.
 Biografiyasi 
Qurbonniyoz Panjiyev 1972-yil 4-fevralda Muzrabot tumanida oddiy ishchi oilasida tugʻilgan. 1979—1989-yillarda Muzrabot tumanidagi Rudakiy nomidagi 6-sonli umumiy oʻrta taʼlim maktabini tamomlagan. 1989—1990-yillarda Muzrabot tumani Turkiston jamoa xoʻjaligida ishchi boʻlib ishlagan. 1990—1995-yillarda Termiz davlat universitetini musiqa pedagogikasi ixtisosligi boʻyicha tugatgan. 1996—1997-yillarda Sanʼatshunoslik ilmiy-tadqiqot institutida stajyor-tadqiqotchi, 1998-yilda „Musiqa tarixi“ sektori laboranti, 1999—2004-yillarda Oʻzbekiston Respublikasi Madaniyat ishlari vazirligi, Fan, oʻquv yurtlar, kadrlar tayyorlash va qayta tayyorlash boshqarmasida bosh mutaxassis, 2004-yilda Kamoliddin Behzod nomidagi Milliy rassomlik va dizayn instituti ichki nazorat va monitoring boʻlimi boshligʻi, oʻquv-metodik boʻlimi boshligʻi, 2009-yilda Oʻzbekiston davlat sanʼat va madaniyat instituti ichki nazorat va monitoring boʻlimi boshligʻi, 2010-yilda Oʻzbekiston davlat jismoniy tarbiya universiteti ichki nazorat va monitoring boʻlimi boshligʻi, 2013-yilda Oʻzbekiston davlat konservatoriyasi oʻquv-metodik boʻlim boshligʻi, Sharq musiqasi fakulteti dekani, 2014-yildan Nizomiy nomidagi Toshkent davlat pedagogika universiteti oʻquv-metodik boshqarma metodisti, „Musiqiy taʼlim“ kafedrasi mudiri, 2020-yildan Musiqa nazariyasi va metodikasi kafedrasi dotsenti, 2022-yildan professor lavozimida faoliyat koʻrsatib kelmoqda.
 Ilmiy faoliyati 
2010-yilda san’atshunoslik fanlari doktori, professor Ibrohimov Oqilxon Akbarovich ilmiy rahbarligida san’atshunoslik fanlari nomzodi uchun nomzodlik dissertatsiyasini, 2022-yilda pedagogika fanlari doktori, professor Abdullayeva Barno Sayfutdinovna ilmiy rahbarligida pedagogika fanlari doktori (DSc) ilmiy darajasi olish uchun doktorlik dissertatsiyasini himoya qilgan. „Surxondaryo viloyati oʻzbek xalq qoʻshiqchilik ijodiyoti“ (monografiya), „Oʻzbek xalq musiqa ijodi“ (oʻquv qoʻllanma), „Vokal va zamonaviy musiqa“ (oʻquv qoʻllanma), „Oʻzbek xalq qoʻshiqlari vositasida boʻlajak musiqa oʻqituvchilarining kasbiy tayyorgarligini takomilashtirish“ (monografiya), „Oʻzbek xalq musiqa ijodi“ (darslik), „Musiqa oʻqitish metodikasi“ (darslik), „Boʻlajak musiqa oʻqituvchilarining kasbiy mexanizmlarini takomillashtarish“ nomli monografiya, „Musiqa pedagogikasi“ (oʻquv qoʻllanma), 100 ga yaqin ilmiy maqolalar muallifi. 2021-yilda Turon fanlari akademiyasi akademigi.
 

Turkum:Oʻzbekiston olimlari
Turkum:Pedagogika fanlari doktorlari
Turkum:Professorlar
Turkum:Termiz davlat universiteti bitiruvchilari
Turkum:Dekanlar
Siddiq Qahhorov

Siddiq Qahhorovich Qahhorov(1952-yil 10-oktyabr, Gʻijduvon tumani, Buxoro viloyati, Oʻzbekiston SSR) — oʻzbekistonlik olim, pedagogika fanlari doktori, professor.
 Biografiyasi 
Siddiq Qahhorov 1952-yil 10-oktyabr Gʻijduvon tumanidagi Toshrabotcha qishlogʻida tugʻilgan. 1969—1974-yillarda Toshkent davlat universiteti fizika fakultetini tamomlagan. 1974—1976-yillarda Buxoro davlat pedagogika instituti „Umumiy fizika“ kafedrasi laboranti va oʻqituvchisi, 1976—1978-yillarda Moskva shahridagi N. E. Bauman nomidagi Oliy texnika universiteti stajyor-tadqiqotchisi, 1979—1981-yillarda Oʻzbekiston Fanlar akademiyasi fizika-texnika instituti aspiranti, 1982—1985-yillar Buxoro davlat pedagogika instituti fizika fakulteti dekani muovini, dekani, 1992—1996-yillarda Buxoro davlat universiteti „Nazariy va qattiq jismlar elektronikasi“ kafedrasi mudiri, dotsent, 1996—1997-yillarda Buxoro davlat universiteti ichki nazorat inspeksiyasi boʻlimi boshligʻi hamda „Qattiq jismlar elektronikasi“ kafedrasi mudiri, 1997—2001-yillarda Buxoro davlat universiteti monitoring va ichki nazorat inspeksiyasi prorektori hamda „Kasb-hunar taʼlimi“ kafedrasi mudiri, 1996—1997-yillarda Buxoro davlat universiteti ichki nazorat inspeksiyasi boʻlimi boshligʻi hamda „Qattiq jismlar elektronikasi“ kafedrasi mudiri, 1997—2001-yillarda Buxoro davlat universiteti monitoring va ichki nazorat inspeksiyasi prorektori hamda „Kasb-hunar taʼlimi“ kafedrasi mudiri, 2001—2002-yillarda Buxoro davlat universiteti akademik litsey va kasb-hunar kollejlari va marketing xizmati prorektori, 2002—2006-yillarda Buxoro davlat universiteti oʻquv ishlari prorektori, 2006—2014-yilarda ilmiy ishlar prorektori, 2009—2010-yillarda Buxoro davlat universiteti rektori, 2014—2022-yillarda Buxoro davlat universiteti kasaba uyushmasi qoʻmitasi raisi, 2014—2017-yillarda Oliy attestatsiya komissiyasi ekspert kengashi aʼzosi boʻlib faoliyat koʻrsatdi. 2014-yildan Buxoro davlat universiteti professori.
 Oilasi 
Oilali, 4 farzandi bor.
 Ilmiy faoliyati 
2006-yilda doktorlik dissertasiyasini himoya qilgan. Ilmiy izlanishlari davomida 350 dan ortiq ilmiy, ilmiy-uslubiy ishlar, jumladan, 2 patent, 11 mualliflik guvohnomasi, OOʻMTVning grifi asosida 2 darslik, 12 oʻquv qoʻllanma, 38 oʻquv-uslubiy, ilmiy-uslubiy qoʻllanma, 8 monografiyalari chop etilgan. 278 dan ortiq ilmiy, ilmiy-uslubiy maqolalar muallifi. 2006-yilda pedagogika fanlari doktori ilmiy darajasi va professor ilmiy unvoni berilgan. 2019-yilda „Kombinatsiyalangan gelioquritgich“ nomli ixtirosiga Oʻzbekiston Respublikasi intellektual mulk agentligi tomonidan patent olgan.
 

Turkum:Oʻzbekiston olimlari
Turkum:Pedagogika fanlari doktorlari
Turkum:Professorlar
Turkum:Oʻzbekiston Milliy universiteti bitiruvchilari
Turkum:Buxoro davlat universiteti professorlari
Turkum:Oʻzbekistondagi oliy oʻquv yurtlari rektorlari
Aleksandr Kablash

Aleksandr Gennadievich Kablash (1989-yil 5-sentyabr, Odessa, Ukraina SSR, SSSR) — ukrainalik futbolchi, yarim himoyachi.

 Biografiyasi 
Chernomorets sport maktabi bitiruvchisi.

2002— 2006-yillarda Chermomorets (Odessa) yoshlar jamoasida faoliyat olib bordi. 2006— 2007-yilgi mavsumda „Chernomorets Odessa“ tarkibida professional debyut qilgan va bungacha Odessaning havaskor klublarida — „Signal“ va „Chernomorets-2“da shahar chempionatida toʻp surgan. „Moryakov“ning maydonida 1 ta oʻyin oʻtkazdi. Ular tarkibida 24 ta oʻyin oʻtkazdi va 7 ta gol urgan.

2007— 2008-yilgi mavsumda Birinchi ligada oʻynagan Mariupolning „Mariupol“ jamoasiga oʻtdi va Semyon Altman Mariupol jamoasida bosh murabbiy boʻlgan. Azov jamoasi tarkibida 7 ta oʻyin oʻtkazdi va yana „Chernomorets“ yoshlar jamoasiga qaytdi va buning uchun 2 ta oʻyin oʻtkazdi. 2008-yilning noyabr oyi boshida Dnestr bilan shartnoma imzoladi. 2010-yilda Ekranas jamoasida 5 marta maydonga tushib 1 ta gol urdi. 2011-yili Tavriyada 3 marta maydonga tushdi. 2011-yili Bukovinada 5 marta maydonga tushib va 1 ta gol urdi. 2012-yil Odessa jamoasida 28 marta maydonga tushib, 7 ta gol urdi. 2013-yili Nikolayev jamoasida 4 marta maydonga tushdi. 2015-yilda Nasaf jamoasida 3 marta maydonga tushib, 2 ta gol urdi.

„Dnestrovtsi“ futbolkasida debyutini 17-turdagi „Stal Alchevsk“ bilan oʻyinda oʻtkazgan va oʻyin oxirida zaxiradan maydonga tushdi.

 Yutuqlari 

 Litva chempioni (1): 2010
 Tojikiston Superkubogi sohibi (1): 2016.

 

 
 
 

Turkum:Yashayotgan insonlar
Turkum:1989-yilda tugʻilganlar
Turkum:5-sentyabrda tugʻilganlar
Turkum:Ukrainalik erkak futbolchilar
Turkum:Nasaf klubi futbolchilari
Turkum:Soʻgʻdiyona Jizzax futbolchilari
Turkum:Oʻzbekistondagi muhojir erkak futbolchilar
Hisor sarpoyasi

Hisor sarpoyasi  — ziradoshlar oilasiga mansub koʻp yillik, gulli oʻsimlik turi. Oʻzbekiston Respublikasi Qizil kitobiga endemik tur sifatida kiritilgan. Surxondaryo viloyati, To‘polondaryo hududida uchraydi.
 Tavsifi 
Balandligi 30—50 sm gacha yetadigan, koʻp yillik, monokarp oʻsimlik. Oʻq ildiz tizimiga ega, ildizining koʻp qismi pulpa tashqi lub va ichki yadro ksilemadan iborat. Poyasing pastki 2—3 sm uzunlikdagi qismi barg bandining qoldiqlari bilan qoplangan, yuqori qismi shoxlangan. Barglari navbatma-navbat joylashgan, koʻkimtir, patsimon, boʻlaklarga boʻlingan, yaproq uchidagi boʻlaklari qalami—nashtarsimon shaklda, uzunligi 0,5-1,5 sm eni 0,1-0,2 sm. Odatda, barglari maydalanganda oʻtkir hid chiqaradi. Gullari kichik, asosan oq, kamdan-kam hollarda sariq yoki koʻk rangda odatda koʻzga tashlanmaydi, bir jinsli, gulkosachabarg deyarli sezilmaydi, gultojibargi beshta gulbargli, soyabon toʻpgulda joylashgan. Changchilari va urugʻchisi alohida gullarda yetiladi. Hashorotlar orqali changlanadi. Urugʻchibargning yuqori yuzasida tarkibida nektar boʻlgan disk mavjud. Soyabon 12—20 gulli, diametri 5—7 sm, oʻrama bargchalari yoʻq. Soyabonchalari yumaloq shaklda. Mevasi iyul oyida pishib yetiladi, urugʻlari yogʻli endospermga ega. Shamol va hayvonlarni moʻynasiga yopishish orqali tarqaladi. Urugʻidan koʻpayadi.

 Tarqalishi va oʻsish joyi 
Tabiatda kam uchrovchi endemik tur. Surxondaryo viloyati Hisor tizmasining janubiy qismida, To‘polondaryo havzasida tarqalgan. Koʻproq togʻlarning oʻrta qismida, daraxt va butazorlar orasida, qoya yoriqlaridagi tuproqlarda oʻsadi. Madaniylashtirilmagan.

 

Turkum:Surxondaryo viloyati geografiyasi